CELEX: 32015D0632
Language: fi
Date: 2015-04-20 00:00:00
Title: Neuvoston päätös (EU) 2015/632, annettu 20 päivänä huhtikuuta 2015, yhteisön tavoitteesta vähentää primäärienergian kulutusta raakaöljyn ja öljytuotteiden hankinnan vaikeutuessa tehdyn neuvoston päätöksen 77/706/ETY ja neuvoston päätöksen 77/706/ETY soveltamista koskevista yksityiskohtaisista säännöistä tehdyn komission päätöksen 79/639/ETY kumoamisesta

23.4.2015   
            
            
               FI
            
            
               Euroopan unionin virallinen lehti
            
            
               L 104/12
            
         NEUVOSTON PÄÄTÖS (EU) 2015/632,
   annettu 20 päivänä huhtikuuta 2015,
   yhteisön tavoitteesta vähentää primäärienergian kulutusta raakaöljyn ja öljytuotteiden hankinnan vaikeutuessa tehdyn neuvoston päätöksen 77/706/ETY ja neuvoston päätöksen 77/706/ETY soveltamista koskevista yksityiskohtaisista säännöistä tehdyn komission päätöksen 79/639/ETY kumoamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 122 artiklan 1 kohdan,
   ottaa huomioon Euroopan komission ehdotuksen,
   sekä katsoo seuraavaa:
   
               (1)
            
            
               Neuvosto päätti päätöksellään 77/706/ETY (1) perustaa mekanismin, jolla voidaan asettaa yhteisön tavoite primäärienergian kulutuksen vähentämiseksi raakaöljyn ja öljytuotteiden hankinnan vaikeutuessa.
            
         
               (2)
            
            
               Komissio vahvisti päätöksellään 79/639/ETY (2) päätöksen 77/706/ETY soveltamista koskevat yksityiskohtaiset säännöt.
            
         
               (3)
            
            
               Päätöksissä 77/706/ETY ja 79/639/ETY määritellään monimutkaiset menettelyt, jotka aiheuttavat merkittävän hallinnollisen taakan sekä jäsenvaltioille että komissiolle ja joihin sisältyy muun muassa erilaisia raportointivelvollisuuksia. Näitä menettelyjä ei ole koskaan sovellettu käytännössä.
            
         
               (4)
            
            
               Raakaöljyn ja öljytuotteiden toimitushäiriön sattuessa puuttuvat määrät voidaan korvata nopeasti ja tehokkaasti laskemalla liikkeelle varmuusvarastoja ilman, että taloudelliselle toiminnalle aiheutuu häiriöitä tai liikkuvuutta haitataan. Siksi varmuusvarastoja pidetään nykyisin tärkeimpänä keinona vastata toimitushäiriöihin.
            
         
               (5)
            
            
               Lisäksi neuvoston direktiivissä 2009/119/EY (3) säädetään tiukemmista varmuusvarastoja koskevista puitteista, joilla taataan niiden käytettävyys ja fyysinen saatavuus ja vahvistetaan niiden käyttöä koskevat menettelyt.
            
         
               (6)
            
            
               Direktiivissä 2009/119/EY edellytetään myös, että jäsenvaltioilla on käytössä menettelyt, joilla kulutusta voidaan rajoittaa yleisellä tai erityisellä tavalla muun muassa asettamalla öljytuotteiden saannissa etusijalle tietyt käyttäjäryhmät.
            
         
               (7)
            
            
               Sääntelyn toimivuutta ja tuloksellisuutta koskevassa komission ohjelmassa unionin säädöksiä tarkastellaan säännöllisesti uudelleen, jotta voidaan löytää mahdollisuuksia yksinkertaistamiseen ja sääntelytaakan keventämiseen.
            
         
               (8)
            
            
               Päätökset 77/706/ETY ja 79/639/ETY olisi sen vuoksi kumottava,
            
         ON HYVÄKSYNYT TÄMÄN PÄÄTÖKSEN:
   1 artikla
   Kumotaan päätökset 77/706/ETY ja 79/639/ETY.
   2 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tehty Luxemburgissa 20 päivänä huhtikuuta 2015.
      
         
            Neuvoston puolesta
         
         
            Puheenjohtaja
         
         J. DŪKLAVS
      
   
   
      (1)  Neuvoston päätös 77/706/ETY, tehty 7 päivänä marraskuuta 1977, yhteisön tavoitteesta vähentää primäärienergian kulutusta raakaöljyn ja öljytuotteiden hankinnan vaikeutuessa (EYVL L 292, 16.11.1977, s. 9).
   
      (2)  Komission päätös 79/639/ETY, tehty 15 päivänä kesäkuuta 1979, neuvoston päätöksen 77/706/ETY soveltamista koskevista yksityiskohtaisista säännöistä (EYVL L 183, 19.7.1979, s. 1).
   
      (3)  Neuvoston direktiivi 2009/119/EY, annettu 14 päivänä syyskuuta 2009, jäsenvaltioiden velvollisuudesta ylläpitää raakaöljy- ja/tai öljytuotevarastojen vähimmäistasoa (EUVL L 265, 9.10.2009, s. 9).